als_Latn dik_Latn sna_Latn
Historiani i njohur shqiptar, Sevdail Demiri, duke gjurmuar arkivat historike në Shkup e gjetiu, ka gjetur një nga kopjet e para të gazetës “Flaka e Vllazërimit”, të botuar kah fundi i Luftës së Dytë Botërore. Në ballinë të këtij numri të gazetës, si tekst kryesor figuron informacioni për rënien e Berlinit, që ishte ndër ngjarjet që i dhanë fund kësaj lufte.
Aty bie në sy edhe informacioni për telegramin që kryetari i Shqipërisë Enver Hoxha i ka dërguar konferencës së San Franciskos, si dhe teksti me titull “Deklarata e Qeverisë Kolishevski dhe Masa Shqiptare në Maqedhoni”. Ndryshe, më 4 prill të këtij viti do të shënohet 70 vjetori i botimit të numrit të parë të gazetës “Flaka e Vëllazërimit”. Organizimin e sjhënimit të kësaj date të rëndësishme, do ta bëjnë Instituti për Trashëgimi Kulturore dhe Shpirtërore (ITKSH) dhe Shoqata e Gazetarëve të Maqedonisë (SHGM). Gazeta “Flaka e Vëllazërimit”, më vonë u riemërua duke marrë emrin “Flaka”, por si shumë mediume tjera shqiptare, u mbyll pas ardhjes së BDI-së në pushtet.
als_Latn als_Latn